
JISAY AULAAD NA HO RAHI HO WOH KYA KAREY? 


Jab Kisi Ko Aulaad Honay Mein Takheer (Late) Ho Jaye Ya Usay Aulaad Nahi Ho 
Rahi Ho To Wo Bechain Ho Jata Hai, Aur Aulaad Ke Liye Jayez or Najayez Ka 
Farg Mita Kar Kuch Bhi Karney Ko Raazi Ho Jata Hai Aur Anjaam Bhi Deta Hai. 
Chunanche Aisay Logon Se Mutallig Badi Ajeeb o Ghareeb Dastaan Sunney Ko 
Milti Hain. 

Yahan Aik Ahem Sawal Paida Hota Hai Ke Aik Sachchey Momin Ka Aisi Halat 
Mein Kya Muaqif Hona Chahiye? 


(1) Sab Se Pehlay To Yeh Aqeedah Zehan Mein Rasikh Karey (Means Yeh 
Aqeedah Zehan Mein Bitha Le) Ke Bachchon Ki Paidaish Ka Talluq Allah Taala Ki 
Mashiyyat (Chahat) Se Hai, Is Ke Barey Mein Allah Taala Ne Quran Majeed Mein 
Wazeh Farmaya Hai: 

Tarjuma: Aasmanon Ki Aur Zameen Ki Saltanat Allah Taalaa Hi Kay Liye Hai, 
Woh Jo Chahta Hai Paida Karta Hai Jis Ko Chahta Hai Betiyan Deta Hai Aur Jisay 
Chahta Hai Betay Deta Hai. Ya Unhein Jama Kar Deta Hai Betay Bhi auyr Betyian 
Bhi Aur Jisay Chahey Baanjh Kar Deta Hai, Woh Badey ilm Wala Aur Kamil 
Qudrat Wala Hai. 
(Surah Shoora, Surah No: 42 Ayat No: 49 and 50) 


(2) Jab Yeh Aqeedah Pukhta Ho Jaye Ke Aulaad Ka Mukammal Taur Par Ikhtiyar 
Allah Ke Paas Hai. To Miyan Biwi Dono Ko Chahiye Ke Allah Taala Ke Samnay 
Girgira Kar Naik Aulaad Ka Sawal Karen, Aur Poori Giryaa Zaari Kay Saath 
(Means Ro Kar Or Gidgida Kar) Zikr o Dua Mein Mashgool Rahen. 


Aisay Logon Ke Barey Mein Allah Taala Ney Quran e Kareem Mein Farmaya: 

Tarjuma: Aur Yeh Dua Kertay Hain Kay Aye Hamarey Parwardigar! Tu Humein 


Hamari Biwiyon Aur Aulaad Say Aankhon Ki Thandak Ata Farma Aur Hamein 
Parhezgaron Ka Paishwa Bana. 
(Surah al Furgan, Surah No: 25 Ayat No: 74) 


(3) Agar Miyan Biwi Mein Se Kisi Aik Mein Koi Bimaari Hai, Jis Ki Wajah Se Is 
Mehroomi Ka Saamna Hai To Jayez Tareega Ikhtiyaar Kartey Hue Adwiyaat 
(Medicines) Ka Sahara Liya Ja Sakta Hai, Jaisa Ki Nabi Kareem Sallallahu Alaihi 
Wasallam Ka Farmaan Hai: 

Tarjuma: Usama Bin Shareek Radhiallahu Anhu Kehtey Hain: Aarabiyon 


(Bedouins) Ne Poocha: Allah Ke Rasool Sallallahu Alaihi Wasallam! Kya Hum 
(Bimariyon Ka) Ilaaj Karen? Aap Sallallahu Alaihi Wasallam Ne Farmaya : Haan, 
Allah Ke Bandoo! ilaaj Karo, Is Liye Ke Allah Taala Ne Jo Bemari Paida Ki Hai Us 
Ki Dawa Bhi Zaroor Paida Ki Hai, Siwaye Aik Bemari Ke, Logon Ne Arz Kiya: Aye 
Allah Ke Rasool Sallallahu Alaihi Wasallam! Woh Konsi Bemari Hai? Aap 
Sallallahu Alaihi Wasallam Ne Farmaya: Budhapa (Old Age). 

(Sunan Tirmidhi: 2038 and Sunan Abi Daud: 3855) 

* Is Hadees Ko Sheikh Albani Rahimahullah Ne Sahih Qarar Diya Hai. 


Aik Doosri Hadees 
japan Y| ٤اد له‎ ISIL ناد 4 رضی الله عنه عن الت صلی الله عليه وسلمقال:‎ 


Tarjuma: Abu Hurairah Radhiallahu Anhu Kehtey Hain Ki Nabi Kareem 


Sallallahu Alaihi Wasallam Ne Farmaya: 
Allah Taala Ne Koi Aisi Bemaari Nahi Utari Jiski Dawa Bhi Nazil Na Ki Ho. 
(Sahih Bukhari: 5678) 


(4) Ho Sakta Hai Allah Taala Ne Us Ke Liye Aulaad Ka Aik Waqt Muqarrar (Fix) 
Kiya Ho Aur Wo Jald Baazi Se Kaam Le Raha Ho. Ya Allah Taala Usey Aulaad Ki 
Nemat Se Mehroom Karkay Duniya o Akhirat Ki Beshumaar Nematon Se 
Nawazna Chahta Ho. 











Beharhaal! Kuch Bhi Ho, Har Haal Mein Allah Taala Par Kaamil Bharosa Rakhen 
Aur Us Key Hikmat Bharay Faislon Par Mukammal Sabar Karen Aur Yeh Yageen 
Rakhen Ke Allah Taala Ne Us Ke Liye Is Nemat Se Mehroomi Par Sabr Karney Ki 
Wajah Se Ajr e Azeem (Bohot Bada Ajr) Rakha Howa Hai. 


(5) Isi Tarah Logon Ke Halaat e Zindagi Aur Masail Mein Gaur o Fikr Karna 
Chahiye, Ke Kuch Logon Ko Burey Aulaad Ke Zariye Aazmaish Mein Dala Gaya, 
Jin Ki Wajah Se Unki Zindagi Ajeeran Ho Gayi, Aur Kuch Logon Ko Mazoor 
Aulaad Ke Zariye Aazmaish Mein Dala Gaya, Aur Ab Woh Bohot Tangi Ki Zindagi 
Mein Hali, Bilkul Usi Tarah Aisay Walidain Ko Bhi Dekhen Jo Apni Nafarmaan 
Aulaad Ki Wajah Se Pareshan Hain, Is Liye Allah Taala Apne Momin Bandey Ke 
Liye Wahi Pasand Karta Hai Jo Uskey Liye Behtar Ho, Jaisay Ke Nabi e Akram 
Sallallahu Alaihi Wasallam Ka Farmaan Hal: 

لمن إن أصابئة سراء کر Dgs SG‏ وك أصابقة IS garlt‏ حَبْوَا لَه 
Tarjuma: Suhaib Radhiallahu Anhu Se Riwayat Hai Ki Nabi e Akram Sallallahu‏ 


Alaihi Wasallam Ne Farmaya: Momin Ka Maamla Taajjub Khaiz (Ajeeb) Hai Ke 
Sirf Momin Ka Har Maamla Khair Se Bhar Poor Hota Hai, Agar Usay Khushi Miley 
To Shukr Karta Hali, Jo Us Ke Liye Behtari Ka Baais (Sabab) Hai, Aur Agar Usay 
Takleef Pahunchey To Sabr Karta Hali, Aur Yeh Bhi Us Key Liye Khair Ka Baais 
(Sabab) Hai. 

(Sahih Muslim: 2999) 


Allah Taala Hamein Apney Faislay Par Raazi Rakhay. Aameen 

Note :lsey khudh bhi padheu aur dooosron ko bhishare kareu.Mazeed 


Deeni masail, jadeed mouzuaat aur fiqhi sawalat ki jaankari keliue 

